เรื่องร้องเรียน (ร้องเรียน,ป้าย) วันที่ 2023-09-26 03:28:03 — แขวงออเงิน เขตสายไหม จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660038123
ขอให้ปรับปรุงการให้บริการของเจ้าหน้าที่ แผนกงานพัฒนาและจัดเก็บรายได้กองคลัง  ประจำสำนักงานเขตสายไหม กรุงเทพมหานคร เนื่องจากผู้ร้องแจ้งว่าเจ้าหน้าที่ของสำนักงานเขตสายไหมมีการออกเอกสารราชการจัดเก็บภาษีป้ายประจำปี 2566 ผิด มีหนังสือแจ้งการประเมิน ที่  กท 7905 1. ซึ่งเอกสารที่สำนักงานเขตสายไหมออกมาให้บริษัทของผู้ร้องชื่อบริษัท.... ให้ชำระภาษีป้ายนั้นไม่ตรงกับจำนวนป้ายตามความจริงโดยการออกเอกสารราชการจัดเก็บภาษีป้ายยึดจำนวนป้ายเดิมของปี 2565 จำนวน 10 ป้าย แต่ผู้ร้องแจ้งว่าปัจจุบันทางบริษัทมีป้ายเพียงจำนวน 4 ป้ายเท่านั้น เพราะเมื่อประมาณต้นปี 2566 ทางบริษัทฯ ได้มีการแจ้งเปลี่ยนแปลงป้ายเพราะบริษัทของผู้ร้องบางสาขาได้ปิดบริการไปจึงไม่จำเป็นต้องใช้ป้ายแต่อย่างใด แต่เจ้าหน้าที่ของสำนักงานเขตสายไหมไม่รับเอกสารที่ทางบริษัทฯ ยื่นแจ้งเปลี่ยนแปลงป้ายและเจ้าหน้าที่แจ้งว่าการที่สำนักงานเขตสายไหมมีการออกเอกสารราชการจัดเก็บภาษีป้ายจำนวน 10 ป้าย นั้นเป็นการดึงข้อมูลมาจากข้อมูลเดิมของปี 2565 เมื่อทางบริษัทฯ ทักท้วงเรื่องจำนวนป้ายว่าเป็นจำนวนที่ผิดเจ้าหน้าที่แจ้งว่าแล้วทำไมไม่แจ้งให้สำนักงานเขตสายไหมทราบหรือยื่นเรื่องเปลี่ยนแปลงป้ายตั้งแต่ปี 2565 และมีกำหนดให้ชำระภาษีป้ายวันสุดท้ายภายในวันที่  5 ตุลาคม 2566 อีกทั้งเจ้าหน้าที่มีพฤติกรรมเหวี่ยงใส่ตัวแทนบริษัทที่เข้าไปดำเนินการด้วย  2.กรณีที่อยู่ของบริษัทของสาขาที่ต้องการจะดำเนินการชำระภาษีป้ายทางเจ้าหน้าที่ของสำนักงานเขตสายไหมไม่ยอมแก้ไขข้อมูลที่อยู่บริษัทที่ถูกต้องให้ โดยการบันทึกข้อมูลที่อยู่ของสาขาอื่นที่ปิดบริการไปนานแล้ว และไม่ยอมดำเนินการแก้ไขข้อมูลอะไรใดๆ ให้ทั้งสิ้น จากกรณีดังกล่าวทำให้ไม่ได้รับความสะดวกและได้รับความเดือดร้อนเป็นอย่างมาก จึงประสงค์ให้ปรับปรุงการให้บริการของเจ้าหน้าที่ ประจำสำนักงานเขตสายไหม เพื่อบรรเทาความเดือดร้อนของผู้ร้องต่อไป (บันทึกข้อมูลตามผู้ร้องแจ้ง)(ผู้ร้องประสงค์ให้เปิดเผยชื่อ นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata